Muadabuali

A Muadabuali oda Mamabua (dt.: "Muttersöhnchen", engl.: "mother's boy", "momma's boy" etc.) is a Bua oda a Mo, wo a bsondas engs Vahejtnis zua seina Muada hod.
Da Muada is des moast nit bewusst, doss ian Suhn domid schodd. Im Gegntei tendian Fraun dozua de Schwächn, de wo doduach entschtenga ois Tugadn vo eanan Buam z intapretian (z. B. Sensibilitet, Iwaempfindlichkeit). De Muadabualis sejm realisian aa nit, doss s Mamabuam san.
A Muadabuali ko vawoachlicht und iwasensibl sei, ea ko owa aa zun Supamacho mutian. Stalin, Hitler und Napoleon sogt ma noch, doss Muadabualis gwen waan. Olle Muadabualis hom oans gmoasam, se hom a meah oda wenga gsteats Soziaivahoidn.
As weibliche Gegnstiggl vom Mamabua is de Giftnudl (dt. Zimtzicke, engl. "vixen") und ois Steigarung de Giftschprizzn.
De Psychologin Lisa Fisch moant, doss heit imma wenga Muadabualis gabat. Des kemad dohea, wei de moastn Fraun heit in an Beruaf orbatn dadn und gor neama so vui Zeid hädn, eanare Buama vo kloa auf z vawenhna.
Wias dazua kimmt.
Praktisch jeda Bua is in seine Kindheit auf sei Muada fixiad. Noch da Pubertet lockad se owa de Beziahung. Beim Muadabuali bleibt de Fixiarung af de Muada (ois Iwamuada, ois Supamama) owa aa im Eawoxananoida bschteh. De Wuazln dafia wean scho in da friahn Kindheit glegt.
Da Freud hod dozua de Theorie vom Edipuskomplex entwicklt. De sogt, dass jeda Bua in da friahn Kindheit a Phasn duachmocht, wo da Voda ois Rivale und de Muada ois Sexobjekt oogsegn wead. Im Noamaifoi wead de Phasn duach de spadare Identifikation midn Vodan iwawundn. Ausn Vodan ois Feind wead a Voabuid. Liab und Sex wead außahoib vo da Familie gsuacht. Wann a Bua de Phasn nit oda nit voistendi iwawindd entstähd a meah oda wenga graviarade psychische Stearung. In jedn Foi in Vabindung mit an Beziahungsproblem im Eawoxananoida.
Haptuasochna.
De Haptuasoch fia de Entstehung vo Muadabualis is de faihlade Identifikation midn Vodan. Dofia gibts foigade Grind:
Des fiaht dazua, dass de Bindung vo Suhn zua Muada z stork wead. Da Suhn wead ned zun richtign Mo. De unbefriedigte Muada suacht si an emotionain Easotz und mocht ian Buam zun kloan Prinzn. Fia de Dechda wiakt si des vui wenga graviarad aus.
De Konsequenz davo is, dass da Muadabuali sei Lem lang da Gsejschoft an Mo voaspuin muas, dea wo ra in Wiaklichkeit nit is. Des wead zun Problem fia eam sejm und fia de Umwejd zasteararisch.
Karakta.
Muadabualis kina beruafle recht eafoigreich sei, ham owa moast a graviarads Beziahungsproblem. Es san drei markante Vahoidnsweisn z beobochtn: a Weibisches Vahoidn, a Macho-Vahoidn und a Peasenlichkeitsschtearung. De Vahoidnsweisn kina kombiniad oda singulea auftredn.
Weibisch, vawoachlicht.
Oft wead des onazongne Vahoidn ois vawoachlicht und weibisch ogseng.
Dass Muadabulis iwaproporzionai schwui waan, is owa inzwischn widalegt.
Macho, Macho.
Es ko owa aa zua ana extreman Iwakompensation vo Mennlichkeit kema. Napoleon, Hitler und Stalin wead nochgsogt, dass se Muadbualis gwen waarn.
Dozua gheat aa de Sejbstvaliabtheit vo Muadabualis ("Narzissmus").
Peasenlichkeitsstearung.
Muadabualis kina a graviarade Peasenlichkeitsstearung ham.
In Realitet und Fiktion.
Muadabualis gibts nit nua an Haffa in da Realitet. Des is aa in da Fiktion seit oidn Zeidn a recht beliabts Thema (vgl. Kini Edipus). Im Foigadn a boar Beischpui:
Fiktion.
Muada-Suhn Fixiarug is a Thema in an Haufa Legendn, Kuitn, Mythn, Religiona und in da Kunst.